Ruricidae
Ruricidae sunt gens ducum Rutheniae et tzarum Moscoviae, a qua permultae familiae nobiles Russicae iam esxistentes originem ducunt.

Ruricidae priores

A Rurico filioque Inguaro familia condita erat. Uxor Inguari sancta Helga fuit, quorum filius Sventoslaus sanctum Vladimirum genuit, cuius et Rognedae filius Iaroslaus I Sapiens Russiam in filios suis divisit. 

Iaroslaus Ingigerdam (nomine Irene baptizatam), sancti Olai Sueciae regis filiam, nupsit et sex filios habuit:
 Vladimirum (1020—1052), ducem Novogardiensem, qui Sanctam Sophiam Novogardiensem aedificavit;
 Iziaslaum (in baptismo Demetrium, 1024—1078) ducem Kioviensem;
 Sventoslaum (in baptismo Nicolaum, 1027—1076), ducem Czernihoviensem;
 Vsevolodum (Andream, 1030—1093) ducem Pereaslaviensem, Vladimiri Monomachi patrem;
 Venceslaum (1033—1057),  ducem Smolenscensem;
 Inguarum (1036—1060), ducem Volhyniensem.

Ab Iziaslao Vladimiri Magni filio duce Polotiensi et a filiis Iaroslai supra enumeratis rami principales Ruricidarum initium ceperunt.

Duces Polotienses

Iziaslai Polotiensis  filios Vseslaum et Brecislaum habuit; Brecislai filius Vseslaus erat, qui Polotiae 57 annos regebat et unus ducum Polotiensium magns dux Kioviensis factus est. Iziaslai proles Polotiam et Vitebscum regebat usque ad annum 1320; Olgerdus Mariam Iaroslai ducis Vitebscensis filiam nupsit et ducatus heres factus est. Aliquot gentes nobiles Lituaniae et Rutheniae Albae fortasse a prole Iziaslai ortae sunt, e.g.  Drutskije, Lukomskije, Moškovskije, Senskie, Seslaviny.

Iaroslai filiorum ceterorum proles

Vladimirus Iaroslai Sapientis filius ante patrem anno 1052 mortuus est; filii eius Rostislai proles ducatum Galiciensem ad annum 1199 possidebat. Rostislai pronepos Iaroslaus Vladimiri filius cognomento Octomens (Осмомысл), pater Euphrosynes Iaroslai filiae fuit.

Iziaslaus Iaroslai filius ducatum Turoviensem accepit ibique proles eius longe servabatur; fortasse principes Svjatopolk-Četvertinskije et Svjatopolk-Mirskije gentis Iziaslai  sunt.

Venceslai Smolenscensis et Inguari Volhyniensis Iaroslai filiorum proles non magna fuit; solus Borisus Venceslai filius anno 1078 mortuus et nepotes Inguari Iaroslai filii noti sunt.

Helgidae

Sventoslaus Iaroslai filius Czernihoviam et Muromum cepit, cuius filii Helgi cognomine Gorislavae filii (Gorislavič), multis discordiis famosi, proles saepe Helgidae (Ol'goviči) nuncupantur. Czernichovia, Muromum, Resania, Novogardia Severiae, Pronscum Helgidarum regiones erant. Sventoslaus filius Helgi Gorislavae filii fuit, qui Inguarum Sventoslai filium, personam primam Historiae expeditionis Inguari,  genuit. Prinicipes Odojevskije. Vorotynskije, Bariatinskije a Helgidis originem ducunt.

Monomachidae

Vsevolodus Iaroslai filius, dux Pereaslaviensis Vladimirum Monomachum filium habuit, cuius gens saepe Monomachidae (Monomašiči) nominatur. Mstislaus Magnus et Georgius Longimanus Monomachi filii erant. 

De Iziaslao Mstislai filio duces et reges Galicienses originem ceperunt, quorum Romanus Magnus Iziaslai nepos et Daniel Galiciensis Romani filius notissimi sunt. 

De Rostislao Mstislai filio duces Smolenscenses et Iaroslavienses inceperunt; ducum Smolenscensium proles principes Vjazemskje, Daškovy, Kropotkiny sunt. Iaroslaviensium Šachovskije, Kurbskije, L'vovy. 

Georgii Longimani filius Andreas Bogolubensis fuit. De Georgio eodem Longimano per filium eius Vsevolodum Nidum Magnum duces Volodimeriae  et Susdaliae originem ducunt; Iaroslaus Nidi Magni filius Alexandrum Nevensem et Michaelem Moscoviensem genuit necnon  Iaroslaum, a quo per filium eius sanctum Michaelem Tueriensem duces Tuerienses originem ducunt, et  Andream, a quo Susdalienses (quorum Demetrius Constantini filius, ultimus dux Volodimiriae non Moscovita, nominandus est). Gens Šujskije (Suiscii), quorum et Basilius IV tzar fuit, a ducibus Tueriensibus (a Basilio Kirdiapa, filii Demetrii Constantini filii), originem ducunt.

Ruricidae Moscuenses

De Alexandro Nevensi per filium eius posteriorem Danielem duces et magni duces Moscoviae. Danielis filii Georgius  et Ioannes Bursa erant, filii Ioannis Bursae Symeon et Ioannes Pulcher, qui Demetrium Tanaiticum genuit. Demetrii Tanaitici filius Basilius I fuit, Basilii Caeci pater. Ioannes Magnus Basilii Caeci filius Basilium III genuit Ioannis Severi patrem, cuius filii Theodorus I et Demetrius Ugliciensis erant. Ducum Moscuensium gentes Gagariny, Chilkovy aliaeque proles sunt.

Notae

Bibliographia
 Baumgarten N. A. Genealogie et mariages occidentaux des Rurikides russes du Хе au XIIIe siecle // Orientalia Christiana. Т 9, Pars I. № 35. Romae, 1927. 
Baumgarten N. A. Genealogie des branches regnantes des Rurikides du XIIIe au XIVe siecle // Orientalia Christiana. T. 35. Pars I. № 94. Romae, 1934.
Богуславский В. В., Бурминов В. В. Русь. Рюриковичи. Иллюстрированный исторический словарь. — Мoscuae 2000. }
 Хмыров М. Д. Алфавитно-справочный перечень удельных князей русских и членов Царствующего Дома Романовых. — Ч. 1 (А — И). — Petropoli 1871. }
 Экземплярский А. В. Великие и удельные князья северной Руси в татарский период с 1238 г. по 1505 г.: биографические очерки по первоисточникам и главнейшим пособиям: Т. 1—2 / — Petropoli., 1889—1891. (editio secunda anni 1998)

Nexus externi
 Ruricidarum tabulae genealogicae 
 Ruricidae in Lexico encyclopaedico Brockhaus et Efron 

Historia Russiae
!